তানভীর শাকিল জয়

তানভীর শাকিল জয় বাংলাদেশ আওয়ামীলীগের রাজনীতিবিদ ও সিরাজগঞ্জ-১ আসনের সাবেক সংসদ সদস্য এবং বাংলাদেশ স্বেচ্ছাসেবক লীগের কেন্দ্রীয় কমিটির সহ-সভাপতি। ২০২৪ সালে ছাত্র-জনতার অভ্যুত্থানের মাধ্যমে আওয়ামী লীগ সরকারের পতনের পর রাষ্ট্রপতি মোহাম্মদ সাহাবুদ্দিন জাতীয় সংসদ বিলুপ্ত করলে তিনি সংসদ সদস্য পদ হারান।

 প্রাথমিক জীবন ও শিক্ষা জীবন 
তানভীর শাকিল জয় ১ আগস্ট ১৯৭৪ সালের সিরাজগঞ্জ জেলায় জন্মগ্রহণ করেন। তার পিতা মোহাম্মদ নাসিম ও মাতা লায়লা আঞ্জুমান বানু বীথি। তিনি ঢাকা বিশ্ববিদ্যালয় ল্যাবরেটরি স্কুল থেকে প্রথম বিভাগে এসএসসি ও ঢাকা কলেজ থেকে প্রথম বিভাগে এইচএসসি পাশ করে যুক্তরাষ্ট্রের ভার্জিনিয়ার জর্জ ম্যাশন বিশ্ববিদ্যালয় থেকে ইলেকট্রনিক্স ও কম্পিউটার প্রকৌশল বিষয়ে বিএসসি ডিগ্রি অর্জন করেন।

 রাজনৈতিক জীবন 
তানভীর শাকিল জয় ২০০৮ সালে সিরাজগঞ্জ-১ আসন থেকে প্রথমবারের মতো সংসদ সদস্য নির্বাচিত হন। ২০২০ সালের উপ নির্বাচনে, তিনি একই আসন থেকে পুনরায় নির্বাচিত হন।
২০২৪ সালের দ্বাদশ জাতীয় সংসদ নির্বাচনে তিনি সিরাজগঞ্জ-১ আসন থেকে আওয়ামী লীগের প্রার্থী হিসেবে সংসদ সদস্য নির্বাচিত হন।
৫ আগস্ট ২০২৪ সালে অসহযোগ আন্দোলনের মুখে তৎকালীন প্রধানমন্ত্রী শেখ হাসিনা পদত্যাগ করে ভারত পালিয়ে গেলে পরদিন ৬ আগস্ট রাষ্ট্রপতি সংসদ ভেঙ্গে দিলে তিনি সংসদ সদস্য পদ হারান।

 পারিবারিক জীবন 
তানভীর শাকিল জয় আওয়ামী লীগের রাজনীতিবিদ ও প্রাক্তন মন্ত্রী মোহাম্মদ নাসিমের ছেলে। তার দাদা ক্যাপ্টেন মুহাম্মদ মনসুর আলী।

 তথ্যসূত্র 

বিষয়শ্রেণী:১৯৭৪-এ জন্ম
বিষয়শ্রেণী:বাংলাদেশ আওয়ামী লীগের রাজনীতিবিদ
বিষয়শ্রেণী:সিরাজগঞ্জ জেলার রাজনীতিবিদ
বিষয়শ্রেণী:নবম জাতীয় সংসদ সদস্য
বিষয়শ্রেণী:একাদশ জাতীয় সংসদ সদস্য
বিষয়শ্রেণী:দ্বাদশ জাতীয় সংসদ সদস্য
বিষয়শ্রেণী:জীবিত ব্যক্তি
বিষয়শ্রেণী:১৯৭৬-এ জন্ম
বিষয়শ্রেণী:সিরাজগঞ্জ জেলার ব্যক্তি